ཐང་རྒྱལ་རབས་ཀྱི་སྙན་ངག་པ་གྲགས་ཅན་ལིས་པེའི་སྙན་ཚིག་འགག་སྒོའི་ཟླ་བཞེས་པ་ལས།འོད་དཀར་ཅན་ནི་གནམ་གྱི་རི་བོ་ལས།།སྤྲིན་གྱི་རྒྱ་མཚོའི་གསེབ་ཏུ་འཕྱོ་ཞིང་ཉུལ།།ལེ་དབར་ཁྲི་ཕྲག་བསྐྱོད་པའི་དྲིའི་ཤིང་རྟ།།གཡུས་མོན་འགག་ཏུ་གཡུགས་ཤིང་བརྒལ་བར་གྱུར།།ཧན་རྒྱལ་པེ་ཏིང་རི་བོའི་ལམ་དུ་བབས།།བོད་མིས་ཁྲི་ཤོར་རྒྱལ་མོར་བྱ་ར་བྱེད།།འདི་ཀོ་སྔར་ནས་འཐབ་པའི་གཡུལ་ས་སྟེ།།གསོན་པོར་ཕྱིར་དུ་ལོག་པ་མཐོང་མ་བྱུང་།།ཞེས་དགུང་མོ་དེའི་ཟླ་བ་མཐོ་ཞིང་བརྗིད་པའི་མདོ་ལ་རིང་མོའི་ཕྲག་པ་ནས་དལ་གྱིས་ཡར་འཕགས་ཏེ་སྤྲིན་ཕུང་གི་དབུས་སུ་བགྲོད་པ་དང་།ནུབ་ལྗོངས་ནས་འོངས་པའི་རླུང་འཚུབ་ཀྱིས་གཡུས་མོན་འགག་སྒོ་བརྒལ་ཏེ་མུ་མཐུད་དུ་ཤར་ཕྱོགས་སུ་གཡུགས་པའི་ངང་ཚུལ་དང་།ཞར་དུ་ཐང་བོད་གཉིས་ཀྱིས་མཚོ་ཁྲི་ཤོར་རྒྱལ་མོའི་ཉེ་འཁོར་དུ་དམག་འཁྲུག་བརྒྱབ་སྟེ་ཐང་རྒྱལ་རབས་ལ་ཕམ་ཁ་བསྟུད་མར་བྱུང་བའི་གནས་ཚུལ་ཀྱང་དྲང་བོར་བརྗོད་འདུག